Loving Vincent

Loving Vincent er en polsk-britisk animert biografisk dramafilm fra 2017 regissert av Dorota Kobiela og Hugh Welchman. Filmen handler om den nederlandske kunstneren Vincent van Gogh, og omstendighetene rundt hans selvmord. Filmen er den første som er laget kun ved hjelp av oljemaling, og består av 65.000 malerier laget av 125 ulike kunstmalere.

Filmen ble nominert som beste animasjonsfilm både under den 90. Oscar-utdelingen og den 75. Golden Globe-utdelingen, og ble nominert til Amandaprisen 2018 i klassen beste utenlandske kinofilm.

Handling 
Ett år etter Vincent van Goghs selvmord ber postbud Joseph Roulin om at sønnen sin Armand skal levere Van Goghs siste brev til broren sin Theo. Roulin finner Van Goghs dødsfall mistenkelig. Père Tanguy, en kunst-leverandør fra Montmartre, forteller Armand at Theo faktisk hadde dødd bare seks måneder etter broren Vincent. Han foreslår at Armand i stedet burde reise til Auvers-sur-Oise og leter etter Dr. Paul Gachet, som lot Van Gogh bo hos ham etter at han ble utskrevet fra et psykiatrisk sykehus. De delte kjærligheten til kunst, og Dr. Gachet deltok i Van Goghs begravelse.

Vel fremme får Armand vite at doktoren er bortreist på forretningsreise. Så Armand overnatter samme gjestgiveri som Van Gogh tidligere hadde bodd ved i løpet av sin tid i området. Der møter han Adeline Ravoux, som var glad i Van Gogh og som også ble overrasket over hans dødsfall. Armand besøker Dr. Gachets datter, Marguerite. Men når Armand besøker henne, benekter Marguerite dette og blir sint når Armand antyder at Van Goghs suicidale humør kunne ha vært et resultat av en krangel med faren hans. I løpet av etterforskningen sin begynner Armand å mistenke en lokal gutt ved navn René Secretan, som angivelig likte å plage Van Gogh. Han skal også hatt tilgang på en pistol, som han ofte i beruset tilstand veivet rundt med i byen.

Dr. Mazery, som undersøkte Van Gogh, påstår også at skuddet må ha kommet noen få meter unna - og utelukker dermed selvmord. Dr. Gachet kommer endelig tilbake, og lover å levere Armands brev til Theos enke. Han innrømmer at det hadde oppstått en krangel mellom dem: Van Gogh hadde anklaget Gachet for å være alt for feig, som ikke fulgte drømmene sine. Men en sint Gachet anklaget Van Gogh for å ha forverret Theos helse ved å være alt for avhengig av broren sin. Gachet påstår at denne anklagen drev Van Gogh til selvmord, for å frigjøre Theo fra byrden.

Stemmer 
 Robert Gulaczyk som Vincent van Gogh
 Douglas Booth som Armand Roulin
 Jerome Flynn som Paul Gachet
 Saoirse Ronan som Marguerite Gachet
 Helen McCrory som Louise Chevalier
 Chris O'Dowd som Joseph Roulin
 John Sessions som Père Tanguy
 Eleanor Tomlinson som Adeline Ravoux

Referanser

Eksterne lenker 
 

Filmer fra 2017
Britiske dramafilmer
Polske dramafilmer
Britiske biografiske filmer
Animerte dramafilmer
Filmer basert på virkelige hendelser